जब कोई व्यक्ति अपने पोते-पोतियों के लिए कोई विरासत छोडऩा चाहता है तो आम तौर पर वह जीवन बीमा पॉलिसी खरीद लेता है या उन छोटे बच्चों के नाम पर सावधि जमा (एफडी) में कुछ रकम निवेश कर देता है। कुछ लोग ही जायदाद का ऐसा पोर्टफोलियो बनाने की सोचते हैं, जो उनके बेटे-बेटियों या पोते-पोतियों को दिया जा सकता है। अगली पीढ़ी को विरासत में जो पारिवारिक संपत्ति मिलती है, उसमें सामान्य तौर पर जमीन-जायदाद और सेवानिवृत्ति कोष से बचने वाली रकम शामिल होती है। लेकिन अगर सोच-समझकर योजनाबद्घ तरीके से काम किया जाए तो अगली पीढिय़ों के लिए आप बहुत अधिक धन छोड़ सकते हैं।